Inspire
Direktyva dėl erdvinės informacijos infrastruktūros sukūrimo Bendrijoje, INSPIRE – 2007 metų kovo 14 d. Europos Parlamento ir Europos Tarybos direktyva dėl erdvinės informacijos infrastruktūros sukūrimo Bendrijoje. Ja sukuriama teisinė bazė geografinės informacijos infrastruktūros Europoje kūrimui ir veikimui, kad būtų galima suformuluoti, įgyvendinti, stebėti ir vertinti įvairių sričių Bendrijos politiką visais lygiais ir teikti visuomenei informaciją. Pagrindinis INSPIRE tikslas – mažinti kliūtis valdžios institucijoms dalintis duomenimis, ypač aplinkosaugos srityje, bei teikti daugiau ir geresnių geografinių duomenų.